 Abul Cabbaas Wuxuu yiri: Eebbe wuu beenshay dhammaan waxyaabihii gaaladu ku mintidayeen oo dhan, wuxuu Eebbe beenshay in cid aan asiga ahayn ay wax tari karto, oo ay hanti leedahay, ama ay Ilaahay hantidiisa la wadaagto, ama ay jirto cid asiga ugu kaalmaysa maamulka dunida, kolka wax aan shafeecada ahayni ma harin, markaas baa Eebbe misana halkan ku caddeeyay in aan shafeecadu cidna wax tarayn haddii aan Eebbe u ogolaan, kolka shafeecada ay mushrikiintu u malaynayaan in ay heli doonaan, ayadana qiyaamaha in aysan helayn baa la caddeeyay, sida quraanku u caddeeyay, Nabiguna naxariisi korkiisa ha ahaatee, taas oo uu yiri, in uu qiyaamaha imaan doono, oo uu Eebbe u sujuudayo, una mahadnaqayo, asiga oo aan shafeecada hadalkeeda soo qaadin, kolkaas baa nabiga waxaa lagu leeyahay,Madaxaaga kor u qaad oo hadal waa lagu maqlayaaye, waxaad doontana waydiiso waa lagu siine, ummaddaadana u shafeeca qaad waa loo shafeeciye. 